ໄພນໍ້າຖ້ວມທີ່ເກົາຫລີເໜືອ
5,500 ຫຼັງຄາ​ເຮືອນ​ແລະຫລາຍກ່ວາ 350 ຕຶກອາຄານ​ຂອງລັດຖະບານ ​ໄດ້ຖືກ ທໍາລາຍເສຍຫາຍ ​ພ້ອມກັບທີ່​ດິນ​​ປູກຝັງ​​ອີກ 15,000 ເຮັກຕາຣ໌.
ອົງການຂ່າວຂອງທາງການເກົາຫຼີເຫຼືອຖະແຫລງວ່າຝົນທີ່ຕົກລົງມາຢ່າງໜັກໄດ້ສ້າງ ຄວາມເສຍຫາຍຢ່າງໃຫຍ່ຫລວງໃຫ້ແກ່ເສດຖະກິດຂອງປະເທດແລະເຮັດໃຫ້ຜູ້ຄົນ ເສຍຊີວິດຈໍານວນນຶ່ງ ລາຍງານຂ່າວຍັງເວົ້າຕື່ມວ່າ ການກະເສດ ທາງລົດໄຟ ແລະພາກສ່ວນອື່ນໆຂອງ ເສດຖະກິດ ກໍໄດ້ຮັບຜົນກະທົບຈາກໄພນ້ຳຖ້ວມຄັ້ງນີ້ ລາຍງານຂອງວັນພະຫັດວານນີ້ກ່າວວ່າໄດ້ມີເຖິງ 5,500 ຫຼັງຄາເຮືອນແລະຫລາຍ ກ່ວາ 350 ຕຶກອາຄານຂອງລັດຖະບານ ໄດ້ຖືກທໍາລາຍເສຍຫາຍພ້ອມກັບທີ່ດິນ ປູກຝັງອີກ 15,000 hectares ໄດ້ຖືກນ້ຳຖ້ວມ ລາຍງານບໍ່ໄດ້ບອກວ່າໄດ້ມີຜູ້ຄົນລົ້ມຕາຍຫຼືບາດເຈັບຫຼາຍປານໃດແຕ່ວ່າລາຍງານ ຂອງອົງການຂ່າວ ຊິນຫົວຂອງຈີນ ລາຍງານໃນວັນພຸດແລ້ວນີ້ວ່າ ໄພນ້ຳຖ້ວມໃນ ແຂວງ Jilin ຂອງຈີນ ຊຶ່ງຕິດກັບຊາຍແດນຂອງເກົາຫຼີເໜືອນັ້ນໄດ້ເຮັດໃຫ້ມີຜູ້ເສຍ ຊີວິດເຖິງ 70 ຄົນແລ້ວ ແລະໄດ້ຍົກຍ້າຍຜູ້ຄົນເກືອບເຖິງ 8 ແສນຄົນ